text: [{"text_idx": "#000003", "text": "Treyta\u00f0 av, at ba\u0301\u00f0ir partar uppfylla a\u0301settar treytir i\u0301 \u00e6tlanarskjalinum, hava PP Faroe Pelagic og Pelagos avtala\u00f0 i\u0301 h\u00f8vu\u00f0sheitum at yvirt\u00f8kan av eigaraskapinum skal til fulnar vera farin fram tann 1. desember 2023."}, {"text_idx": "#000004", "text": "Avtalan fer ikki at a\u0301virka tann o\u0301beinlei\u00f0is eigaraskap sum Parlevliet & van der Plas, Ni\u00f0urlond, hevur i\u0301 fiskivinnu fyrit\u00f8kunum N\u00e6raberg, JFK og Ko\u0301sin."}, {"text_idx": "#000005", "text": "Ba\u0301\u00f0ir partar eru samdir um at yvirt\u00f8kan skal ikki vi\u00f0f\u00f8ra avbrot i\u0301 virkseminum a\u0301 PP Faroe Pelagic og at \u00f8ll verandi arbei\u00f0sfo\u0301lk i\u0301 starvi har fa\u0301a i\u0301 bo\u00f0i at halda fram i\u0301 si\u0301num arbei\u00f0i a\u0301 sama sta\u00f0 undir ti\u0301 ny\u0301ggja arbei\u00f0sgevaranum."}, {"text_idx": "#000006", "text": "Avtalan fer at gera Pelagos til lei\u00f0andi eigara og operat\u00f8r av frystivirkjum fyri uppsjo\u0301varfisk i\u0301 F\u00f8royum, vi\u00f0 einum sli\u0301kum virki i\u0301 Fuglafir\u00f0i og einum i\u0301 Kollafir\u00f0i."}, {"text_idx": "#000008", "text": "PP Faroe Pelagic kom inn i\u0301 f\u00f8roysku uppsjo\u0301varvinnuna a\u0301 landi ta\u0301 fyrit\u00f8kan, i\u0301 2009, keypti uppsjo\u0301varvirki\u00f0 i\u0301 Kollafir\u00f0i, sum mest var kent undir navninum Kollafjord Pelagic, eitt virki i\u00f0 hev\u00f0i trupulleikar. Vi\u00f0 dru\u0301gvum royndum i\u0301 at byggja og reka li\u0301knandi uppsjo\u0301varvirkir i\u0301 \u00f8\u00f0rum londum, eydna\u00f0ist PP Faroe Pelagic at gera nyttu av si\u0301nari markna\u00f0ar-lei\u00f0andi serfr\u00f8\u00f0i. Fyrit\u00f8kan pro\u0301gva\u00f0i at ta\u00f0 er fult gj\u00f8rligt i\u0301 F\u00f8royum, b\u00e6\u00f0i t\u00f8kniliga og bu\u0301skaparliga, at reka vinnuliga virking av uppsjo\u0301varfiski til matna\u00f0 a\u0301 landi, og var harvi\u00f0 vi\u00f0 til at slo\u0301\u00f0a fyri at hini b\u00e6\u00f0i li\u0301knandi virkini sum seinni vo\u0301r\u00f0u bygd eisini komu."}]